Сяргей Хаменка

**Сяргей Мікалаевіч Хаменка** (нар. , Ясінаватая, Данецкая вобласьць, УССР, СССР) — савецкі вайсковец і дзяяч рэжыму Лукашэнкі ў Беларусі. Экс-намесьнік міністра ўнутраных справаў Рэспублікі Беларусь. Генэрал-маёр. Міністр юстыцыі (2021—2024). Фігурант Чорнага сьпісу Эўразьвязу, санкцыйных сьпісаў шэрагу іншых краінаў. 

## Жыцьцяпіс
У 1987 годзе скончыў Арджанікідзаўскую вышэйшую ваенную камандную Чырванасьцяжную вучэльню імя С.М. Кірава МУС СССР, у 1997 годзе — .

Праходзіў службу на розных камандных пасадах ва ўнутраных войсках МУС СССР і МУС Рэспублікі Беларусь. У 2002 годзе зьяўляўся першым намесьнікам камандзіра — начальнікам штаба вайсковай часьці 5448 унутраных войскаў Міністэрства ўнутраных справаў Рэспублікі Беларусь у Менску.

У 2009 годзе скончыў факультэт Генэральнага штаба Ўзброеных сілаў Вайсковай акадэміі Рэспублікі Беларусь.

З 2009 году займаў пасаду першага намесьніка начальніка штаба ўнутраных войскаў, затым — першага намесьніка камандуючага ўнутранымі войскамі — начальніка штаба.

30 чэрвеня 2014 году Хаменку прысвоена вайсковае званьне генэрал-маёра.

З 2014 году па 24 сьнежня 2019 году ўзначальваў .

24 сьнежня 2019 году прызначаны намесьнікам міністра ўнутраных справаў Рэспублікі Беларусь. 8 кастрычніка 2020 году абраны старшынёю Беларускай асацыяцыі міні-футболу.

18 кастрычніка 2021 году прызначаны міністрам юстыцыі Беларусі.

У красавіку 2024 году вызвалены ад пасады міністра юстыцыі і прызначаны сябрам Савету Рэспублікі.

## Узнагароды

* ордэн «За службу Радзіме» III ступені;
* мэдаль «За адзнаку ў ахове грамадзкага парадку»;
* мэдаль «За бездакорную службу» III ступені (2002);
* мэдаль «За бездакорную службу» II ступені;
* мэдаль «За бездакорную службу» I ступені (2012).

## Міжнародныя санкцыі
31 жніўня 2020 году Хаменка быў уключаны ў сьпіс асобаў, на якіх накладзена бестэрміновая забарона на ўезд у Латвію, пяцігадовая забарона на ўезд у Эстонію й забарона на ўезд у Летуву ў сувязі з тым, што *«сваімі дзеяньнямі ён арганізаваў і падтрымаў фальсыфікацыю [[Прэзыдэнцкія выбары ў Беларусі 2020 году|прэзыдэнцкіх выбараў 9 жніўня]] й наступнае гвалтоўнае здушэньне [[Пратэсты ў Беларусі (2020—2021)|мірных пратэстаў]]»*.

2 кастрычніка 2020 году Хаменка быў уключаны ў Чорны сьпіс Эўразьвязу.  адзначыла, што Хаменка як намесьнік міністра ўнутраных справаў адказвае за кампанію рэпрэсіяў і запалохваньня, якую праводзіць МУС пасьля прэзыдэнцкіх выбараў 2020 году, у прыватнасьці адвольныя арышты й жорсткае абыходжаньне, у тым ліку катаваньні, мірных дэманстрантаў, а таксама запалохваньне й гвалт у дачыненьні да журналістаў. 20 лістапада да кастрычніцкага пакету санкцыяў ЭЗ далучыліся Альбанія, Ісьляндыя, Ліхтэнштайн, Нарвэгія, Паўночная Македонія, Чарнагорыя й Украіна. Акрамя таго, Хаменку ў свае санкцыйныя сьпісы ўключылі Вялікабрытанія, Канада й Швайцарыя.

## Крыніцы

Катэгорыя:Выпускнікі Вайсковай акадэміі Рэспублікі Беларусь
Катэгорыя:Намесьнікі міністра ўнутраных справаў Рэспублікі Беларусь
Катэгорыя:Беларускія генэралы
Катэгорыя:Узнагароджаныя мэдалём За бездакорную службу 1 ступені
Катэгорыя:Узнагароджаныя мэдалём За бездакорную службу 2 ступені
Катэгорыя:Узнагароджаныя мэдалём За бездакорную службу 3 ступені
Катэгорыя:Кавалеры ордэна За службу Радзіме III ступені
Катэгорыя:Беларускія вайскоўцы
Катэгорыя:Беларускія асобы ў Чорным сьпісе ЭЗ
Катэгорыя:Генэрал-маёры
Катэгорыя:Узнагароджаныя мэдалём «90 гадоў Узброеных сілаў Рэспублікі Беларусь»
Катэгорыя:Сябры Савету Рэспублікі Нацыянальнага сходу Рэспублікі Беларусь 8-га скліканьня